《题镇远楼》
明代·赵锦

筹边雄镇有高楼，幸际唐虞日月秋。部落三千依积石，藩篱百二壮雍州。

龙沙贡使连翩至，青海耕夫汗漫游。眼底天戈平丑类，五云深处拱宸旒。

作者简介：（1516—1591）浙江馀姚人，字元朴，号麟阳。笃信王守仁学，教人以躬行为本。嘉靖廿三年进士。授江阴知县，征授南京御史。三十二年疏劾严嵩专权罪。世宗震怒，谓锦“欺天谤君”，逮下诏狱，斥为民。家居十五年，穆宗即位，起锦故官，擢光禄卿。寻以右副都御史巡抚贵州。入为大理卿，历工部左、右侍郎。万历初历南京刑、礼、吏三部尚书，以訾议张居正操切，被劾为“讲学谈禅，妄议朝政”。乃乞休去。十一年拜左都御史，言居正有功，不应抄没家产。不听。改兵部尚书。卒谥端肃。